Константин Величков
XII. На Капитолий

chitanka.info

Рой консули с венци победоносни

по Капитолий редом с мен вървят

и слушам във събитья съдбоносни

как Рим расте — владика на светът.

С неволен трепет дърпам си очите

в тоз миг на Форума от грозний вид,

на Палатинский хълм от съсипните,

от Колосея там, гигант пребит.

Всред мисли как превратна е съдбата,

до урвата тарпейска бях се спрял,

кога из тълпа смешна в глъбината

опулиха в мен поглед отъпял

един до друг, с смях грозен на устата,

Нерон, Тиверий, Хелиогабал…

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.